OzLabs/hebrew-wiki-articles huggingface dataset:
Wrong Direction

"Wrong Direction" (בעברית: כיוון לא נכון) הוא סינגל שהוקלט על ידי הזמרת-יוצרת האמריקאית היילי סטיינפלד, מתוך המיני-אלבום השני שלה, Half Written Story.<ref name=":0"></ref><ref name=":1"></ref> השיר יצא לאור ב-1 בינואר 2020, על ידי חברת התקליטים ריפבליק רקורדס, כסינגל הראשון והפותח מתוך המיני-אלבום.<ref name=":0" /><ref name=":1" />

עם יציאתו נכנס השיר אל המקום התשיעי במצעד השירים שבניו זילנד.<ref></ref>

== רקע וכתיבה ==
השיר נכתב על ידי לואל, היילי סטיינפלד, סקיילר סטונסטריט וסטיבן קוזמניוק והופק על ידי סטיבן קוזמניוק גם כן.<ref></ref> בתחילת ינואר 2020, היה השיר זמין להורדה דיגיטלית.<ref name=":1" /><ref></ref> אשלי יאסימון מבילבורד תיארה את השיר כ-"בלדה רגשית שמתייחסת לקשר מן העבר".<ref name=":0" />

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-35 מיליון השמעות.<ref></ref>

== וידאו קליפ ==
הווידאו קליפ הרשמי של השיר פורסם ב-8 בינואר 2020, שבוע לאחר צאתו כסינגל.<ref name=":2"></ref> הקליפ צבר למעלה מ-5 מיליון צפיות.<ref name=":2" />

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|1 בינואר 2020
|הזרמת מוזיקה • הורדה דיגיטלית
|ריפבליק
|<ref name=":0" /><ref name=":1" />
|}

== קישורים חיצוניים ==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי היילי סטיינפלד
קטגוריה:שירים באנגלית
קטגוריה:שירים שנכתבו על ידי סטפן קוזמניוק
קטגוריה:בלדות פופ
קטגוריה:סינגלים בהוצאת ריפבליק רקורדס
כפר תיבנית

כפר תִּיבְּנִית (בערבית: كفرتبنيت) הוא כפר בדרום לבנון הממוקם 4 קילומטרים דרומית-מזרחית לעיר א-נבטיה ו-37 קילומטרים דרומית-מזרחית לעיר צידון.

מקור השם תיבנית הוא בשם הפיניקי תבנת. תבנת היה מלך פיניקי מצידון, אביו של המלך אשמונעזר השני ושליט האזור בערך באזור 280 לפני הספירה אשר נודע כ"מלך שני הצידונים".<ref name="Hitti2004">Hitti, 2004, p. 125</ref>

== ארכאולוגיה ==
אתר ארכאולוגי של נאוליתיים כבדים מתרבות הקרעון התגלה בכפר בשנת 1926 על ידי הפרהיסטוריון עמנואל פאסמאר (צר'). חומרים נאוליתיים כבדים נמצאו לצד נאוליתית משולשת אחת יחד עם חלקים נאוליתיים רגילים יותר. הכלים היו במצב חד, עשויים צ'רט טרי או צור ירוק-אפור ומאוחסנים כיום במוזיאון הלאומי בביירות.<ref name="CopelandWescombe1966">Copeland and Wescombe, 1966, pp. 35-36</ref>

== גאוגרפיה ==
כפר תיבנית שייך לנפת א-נבטיה וממוקם צפונית לכפר ארנון ולמבצר הבופור, דרומית לנבטיה אל-פאוקה (ער'), דרום-מזרחית לעיר א-נבטיה, מזרחית למייפדון (אנ') ומערבית לנהר הליטני ולמרג' עיון.

== כלכלה ==
התוצרת החקלאית של כפר תיבנית נשענת על גידול תאנים, טבק, זיתים, פירות הדר, ירקות, דגנים, ענבים, שקדים, אגוזי מלך, רימונים ועצי פרי אחרים. הייצור התעשייתי שלה מבוסס על ייצור של מראות, זכוכית, פלסטיק, אלומיניום צרפתי שחור, עץ וריהוט.

== היסטוריה ==

באביב 1976 נכנס הצבא הסורי ללבנון והשתלט בין היתר על הכפר תיבנית.<ref></ref> במסגרת הבנות הקו האדום בין ישראל לסוריה, נסוג הכוח הסורי מתיבנית ובמקומו נכנס כוח ז'נדרמריה לבנוני.<ref></ref><ref></ref> בדצמבר 1979 הפציץ חיל האוויר את הכפר והותיר הרס רב בבתי הכפר.<ref></ref>

באוגוסט 1980 נערך באזור א-נבטיה וכפר תיבנית מבצע "מוביל" להשמדת יעדי מחבלים.<ref></ref> גדוד 890, בפיקודו של אריק מורן, היה אחראי על השמדת יעדי המחבלים בכפר. המחבלים פתחו באש על הכוח והפלוגה המסייעת, בפיקודו של סרן [https://www.izkor.gov.il/מאיר-שלמה%20מוקי%20קנישבך/en_3084d6409a69ab661901a22d8d1f0f04 מוקי קנישבך], השיבה באש. במהלך ההסתערות על יעד המחבלים נהרג קנישבך ונפצעו מפקד המחלקה ניר ברקת (לימים ראש עיריית ירושלים) וסמ"ר אברהם גלעם.<ref></ref> מפקד הגדוד, מורן, הרג את המחבל והגדוד הרג כשמונה נוספים ואז הרס את הבתים בהם התבצרו.<ref></ref><ref></ref>

בתקופה בה שהה צה"ל ברצועת הביטחון בדרום לבנון, שכן באזור הכפר ברכס עלי טאהר, מעבר תִּבְּנִית. מעבר תבנית ששמו נגזר משם הכפר היה מעבר לאוכלוסייה אזרחית, אחד מארבעה לרצועת הביטחון וממנה.<ref></ref> המעבר היווה קרקע פורייה לפיגועים כנגד חיילי צד"ל שאיישו אותו וכנגד חיילי צה"ל שעסקו בפתיחת צירים באזור.<ref></ref><ref></ref>

בדצמבר 1996 הופצץ הכפר על ידי חיל האוויר בתגובה למותו של רב-סמל מתקדם [https://www.izkor.gov.il/מוחמד%20חוג'יראת/en_f2beaab12015f7fc294abfc607e32749 מוחמד חוג'יראת], שעלה על מטען צד במקום.<ref></ref><ref></ref><ref></ref> בחודשים שקדמו ליציאת צה"ל מלבנון ועקב ריבוי הפיגועים מצד חזבאללה, הופצץ הכפר לעיתים תכופות על ידי מטוסי חיל האוויר.<ref></ref>

במלחמת לבנון השנייה הופצץ הכפר יחד עם הכפרים בקרבת העיר א-נבטיה.<ref></ref>

== קישורים חיצוניים ==

*[http://www.localiban.org/kfar-tibnit-4444 הכפר תיבנית], באתר localiban.org 

== הערות שוליים ==

קטגוריה:מחוז א-נבטיה: יישובים
קטגוריה:לבנון: אתרים ארכאולוגיים
קטגוריה:אתרים ארכאולוגים נאוליתים
קטגוריה:רצועת הביטחון
Tonight (שיר של קשה)

Tonight (בעברית: הלילה) הוא סינגל שהוקלט על ידי הזמרת-יוצרת האמריקאית קשה, מתוך אלבום האולפן הרביעי שלה, High Road.<ref name=":0"></ref><ref name=":1"></ref><ref name=":2"></ref> השיר יצא לאור ב-28 בינואר 2020, על ידי חברות התקליטים קימוסבי רקורדס ו-RCA רקורדס, כסינגל הרביעי מתוך האלבום.<ref name=":0" /><ref name=":1" /><ref name=":2" />

עם יציאתו נכנס השיר אל המקום השמיני במצעד ה- של בילבורד.<ref></ref>

== רקע וכתיבה ==
השיר נכתב על ידי קשה, ורבל ואג'אי בטטאריה והופק על ידי אג'אי בטטאריה גם כן.<ref></ref> השיר תואר כשיר "בס מקפיץ",<ref></ref> המשלב בתוכו את סגנון האלקטרופופ.<ref></ref> השיר מתחיל כבלדת פופ, המלווה בפסנתר,<ref></ref><ref></ref><ref></ref> תוך שהוא מתפתח לסוגות נוספות.<ref name=":0" /><ref></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-5 מיליון השמעות.<ref></ref>

== הופעה ==
קשה ביצעה את "Tonight" לראשונה במהלך "Live with Kelly and Ryan", שמשודר אחרי טקס פרסי אוסקר ב-10 בפברואר 2020. במהלך ההופעה רקדו עם קשה שישה רקדני ליווי שלבשו בגדים צבעוניים, בעוד שהיא עצמה ענדה תכשיט דמוי דמעה.<ref></ref>

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|28 בינואר 2020
|הזרמת מוזיקה • הורדה דיגיטלית
|קימוסבי • RCA
|<ref name=":1" />
|-
!אוסטרליה
|31 בינואר 2020
|רדיו שירים עכשוויים
|RCA • סוני מיוזיק
|<ref name=":2" />
|}

== קישורים חיצוניים ==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי קשה
קטגוריה:שירים באנגלית
קטגוריה:שירים שנכתבו על ידי קשה
Man (שיר של ג'וג'ו)

Man (בעברית: איש) הוא סינגל שהוקלט על ידי הזמרת-יוצרת האמריקאית ג'וג'ו, מתוך אלבום האולפן הרביעי שלה, Good to Know.<ref name=":0"></ref><ref name=":1"></ref><ref name=":2"></ref> השיר יצא לאור ב-13 במרץ 2020, על ידי חברות התקליטים קלובר רקורדס והאחים וורנר, כסינגל הראשון והפותח מתוך האלבום.<ref name=":0" /><ref name=":1" /><ref name=":2" />

עם יציאתו נכנס השיר אל המקום השישי במצעד שירי ה-R&B הדיגיטליים.<ref></ref>

== רקע וכתיבה ==
השיר נכתב על ידי ג'וג'ו, צ'לסי לנה, אוון בארנס, לורן לארו, רודריק דוס ג'וניור וסופיה קווין והופק על ידי ביטגודז ופייד מג'ה.<ref></ref> מייק נייד מ-Idolator כתב ש-"קולה של ג'וג'ו בשיר הוא חריג מבדרך כלל".<ref></ref> גם ברולינג סטון סקרו את השיר.<ref></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-3.5 מיליון השמעות.<ref></ref>

== וידאו קליפ ==
הווידאו קליפ הרשמי של השיר פורסם ב-13 במרץ 2020.<ref name=":3"></ref> בקליפ מופיעים ארי לנוקס, טינשיי, די אן סי אי, פרנסיה רייסה וג'וג'ו גומז.<ref name=":3" />

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!גרסה
!חברת תקליטים
!<abbr>מקור</abbr>
|-
! rowspan="2" |עולם
|13 במרץ 2020
|הזרמת מוזיקה • הורדה דיגיטלית
| rowspan="2" |מצונזרת • לא מצונזרת
|קלובר • האחים וורנר
|<ref name=":0"/>
|-
|9 באפריל 2020
|רמיקס
| rowspan="2" |האחים וורנר
|<ref name=":1"/>
|-
!ארצות הברית
|14 באפריל 2020
|רדיו שירים עכשוויים
|מצונזרת
|<ref name=":2"/>
|}

== קישורים חיצוניים ==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי ג'וג'ו
קטגוריה:שירים באנגלית
קטגוריה:סינגלים בהוצאת וורנר רקורדס
Sabotage (שיר של ג'וג'ו)

Sabotage (בעברית: חבלה) הוא סינגל שהוקלט על ידי הזמרת-יוצרת האמריקאית ג'וג'ו, ביחד עם הראפרית האמריקאית צ'יקה.<ref name=":4"></ref> השיר יצא לאור ב-25 באוקטובר 2019, על ידי חברות התקליטים קלובר רקורדס והאחים וורנר, כסינגל שלא מתוך האלבום.<ref name=":4" />

עם יציאתו נכנס השיר אל המקום ה-18 במצעד שירי ה-R&B הדיגיטליים.<ref></ref>

== רקע וכתיבה ==
השיר נכתב על ידי ג'וג'ו, צ'יקה, דן וילסון, דילן וויגינס, מרטין מקיני, מרנה בישוטי ומייקל סוניר יו והופק על ידי דוק מקיני.<ref></ref> הווידאו קליפ הרשמי של השיר הועלה לערוץ היוטיוב של ג'וג'ו ב-4 בדצמבר 2019, תוך שצבר למעלה משני מיליון צפיות.<ref></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה ממיליון מיליון השמעות.<ref></ref>

== ביקורות ==
השיר זכה לשבחים ולביקורות חיוביות מטעם מבקרי המוזיקה העכשווית למבוגרים, כאשר רבים מהם היללו את הפרשנות ואת הצלילים שלו. סאג'ה אלדר ממגזין Fader טענה שהוא מאוד דומה לשירה של ג'וג'ו, "Joanna".<ref></ref> נואה סי מ-HotNewHipHop שיבח את "קו הבס הכהה" שבשיר, תוך שהוא כינה אותו כשיר "מקפיץ".<ref></ref> טיילר שמיט ממגזין Variance טען שהשיר "מבעבע ותוסס".<ref></ref> רניה אניפטוס מבילבורד כינתה את השיר כ-"אכזרי" ו-"חלק".<ref></ref> מדליין רות מ-"MTV News", הפנתה כלפי השיר ביקורת חיובית ובפרט כלפי המנגינה שלו ושיבחה את התוכן הלירי שלו, תוך שכינתה אותו כ-"גולמי לא פחות מהשיר "Joanna", שהוציאה ג'וג'ו בעבר".<ref></ref>

ביאנקה בטנקורט מ-Teen Vogue שיבחה את השיר ואמרה כי: "בשיר, מצליחה ג'וג'ו להדגיש את הכיוון הלירי, האינטימי והמרענן שלו. עם זאת, היא לא הצליחה להדגיש עד הסוף את שירתה המעורפלת והעצומה שהיא הדגישה במהלך הקריירה שלה".<ref></ref> מייק ווס מ-Idolator כינה את ג'וג'ו כ-"מלכה ווקאלית" וקבע ש-"שיקוף עצמי הוא מצרך נדיר במוזיקה הפופולרית" ותיאר את השיר כ-"כנה" ו-"כואב". ווס הוסיף וטען כי ג'וג'ו היא הטינה מארי הבאה של שנות ה-20.<ref></ref> בביקורת פחות חיובית שהופנתה כלפי השיר, כינה אותו תומאס בליץ כ-"שיר R&B ממוצע וזה עוד במקרה הטוב". הוא הוסיף ואמר כי "השיר כלל לא מצליח לגנוב את תשומת הלב של המאזין".<ref></ref>

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!גרסה
!פורמט
!חברת תקליטים
!<abbr>מקור</abbr>
|-
! rowspan="2" |עולם
|25 באוקטובר 2019
| rowspan="1" |מצונזרת
| rowspan="2" |הזרמת מוזיקה • הורדה דיגיטלית
| rowspan="2" |קלובר • האחים וורנר
| rowspan="2" |<ref name=":4"/>
|-
|20 בדצמבר 2019
|הופעה אקוסטית בשידור חי
|}

== קישורים חיצוניים ==

== הערות שוליים ==

קטגוריה:סינגלים מ-2019
קטגוריה:שירי ג'וג'ו
קטגוריה:שירים באנגלית
קטגוריה:שירים שנכתבו על ידי דן וילסון
קטגוריה:סינגלים בהוצאת וורנר רקורדס
הדיוויזיה ה-31 (האימפריה הגרמנית)

הדיוויזיה ה-31 (בגרמנית: 31. Division) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.

==היסטוריה==
הדיוויזיה הוקמה ב-20 במרץ 1871, וחייליה גויסו מאלזס-לורן, ובפרט מאזור זארבורג.

עם פרוץ מלחמת העולם הראשונה באוגוסט 1914 הייתה הדיוויזיה חלק מהקורפוס ה-21 בפיקוד פריץ פון בלו, אשר היה חלק מהארמייה השישית. הדיוויזיה נטלה חלק במערכה על הגבולות ובקרב לורן. באוקטובר 1914 הועברה הדיוויזיה תחת פיקוד הארמייה השנייה, ולחמה עימה במרוץ אל הים. בתחילת 1915 היא הועברה תחת פיקוד הארמייה העשירית בחזית המזרחית, ולחמה עימה בקרב השני על האגמים המזוריים. הדיוויזיה נשארה בחזית המזרחית עד לאחר נובמבר 1917, ולאחר מכן חזרה לחזית המערבית, שם השתתפה במתקפת האביב הגרמנית, ולאחר מכן השתתפה בלחימה כנגד מתקפת מאה הימים של מדינות ההסכמה. לאחר המלחמה חזרה הדיוויזיה לגרמניה, וב-18 בינואר 1919 פורקה הדיוויזיה.

==מפקדים==
* אוטו פון הופמן (20 במרץ 1871 – 17 במרץ 1872)
* לודוויג פון ויטיך (18 במרץ 1872 – 11 באפריל 1873)
* ברנהרד פון שקופ (12 באפריל 1873 – 25 בינואר 1878)
* הלמוט פון צימיצקי (26 בינואר 1878 – 13 במאי 1881)
* הרמן ברגר (14 במאי 1881 – 9 במאי 1883)
* קרל פון ברנדנשטיין (15 במאי 1883 – 12 בנובמבר 1884)
* ריכרד לווה (13 בנובמבר 1884 – 1 באוגוסט 1888)
* פרידריך וילהלם שטוקמאר (4 באוגוסט 1888 – 14 ביולי 1889)
* מוריץ קיהנה (15 ביולי 1889 – 26 בינואר 1891)
* רודולף פון זינגלר (27 בינואר 1891 – 18 בדצמבר 1893)
* אדוארד פון ינה (19 בדצמבר 1893 – 26 בינואר 1896)
* לודוויג אוגוסט בקלין פון בקלינגזאו (27 בינואר 1896 – 21 במאי 1899)
* קרל פון הוגו (22 במאי 1899 – 11 בספטמבר 1902)
* ריכרד ריכטר (12 בספטמבר 1902 – 21 באפריל 1903)
* אוסקר פון רוסטשידט (22 באפריל 1903 – 27 בנובמבר 1905)
* פאול צונקר (28 בנובמבר 1905 – 1 במרץ 1907)
* פרדיננד ואנקר פון דאנקנשוול (2 במרץ 1907 – 21 במרץ 1910)
* קורט פון פאבל (22 במרץ 1910 – 24 באפריל 1910)
* פאול פון שפר (25 באפריל 1910 – 3 בפברואר 1913)
* אלברט פון בארר (4 בפברואר 1913 – 26 באוגוסט 1916)
* גאורג נאגל (26 באוגוסט 1916 – 26 בנובמבר 1917)
* פאול פון ויסל (27 בנובמבר 1917 – 18 בינואר 1919)

==לקריאה נוספת==
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

31
31
סומיה בנת חבאט

סומיה בנת ח'באט (בערבית: سمية بنت خباط; 550 – 615), ידועה גם כסומיה בנת ח'יאט, הייתה אחת מהצחאבה.

לא ידוע הזמן המדויק שבו קיבלה סומיה את האסלאם, אך לפי המסורת האסלאמית היא נחשבת לאחת מבין שבעת האנשים הראשונים שהציגו בפומבי את היותם מוסלמים.

לפי המתועד אצל היסטוריונים מוסלמים, ערב אחד, אבו ג'אהל ראה את סומיה, ניגש אליה והחל להטיח בה עלבונות, ולבסוף דקר אותה למוות.

== הערות שוליים ==

קטגוריה:צחאבה
קטגוריה:ילידי 550
קטגוריה:נפטרים ב-615
Dance Again (שיר של סלינה גומז)

Dance Again (בעברית: לרקוד שוב) הוא שיר שהוקלט על ידי הזמרת-יוצרת האמריקאית סלינה גומז, מתוך אלבום האולפן השלישי שלה, Rare.<ref name=":0"></ref> השיר יצא לאור ב-10 בינואר 2020, ביחד עם שאר שירי האלבום.<ref name=":0" /><ref name=":1"></ref>

השיר הגיע למקום ה-19 במצעד השירים מתחת להוט 100.<ref></ref>

== כתיבה וסוגה ==
השיר נכתב על ידי סלינה גומז, מתיאס לרסון, רובין פרדריקסון, ג'סטין טרנטר וקרוליין איילין והופק על ידי מאטמן & רובין.<ref></ref> השיר הוא שיר בסגנון דאנס,<ref></ref> אלקטרופופ,<ref></ref><ref></ref> אלקטרו,<ref></ref> ופאנק,<ref></ref><ref></ref> תוך שהוא מושפע גם מסגנון הדיסקו.<ref></ref>

מבחינת ניתוח מוזיקלי, השיר מורכב במפתח של מינור, עם קצב של 112 פעימות לדקה.<ref></ref>

== הצלחה ==
השיר זכה להצלחה כאשר נכנס למקום הארבע עשרה במצעד השירים שבניו זילנד, למרות שלא יצא כסינגל.<ref></ref> הווידאו קליפ הרשמי של השיר בוים על ידי קרייג מורי, אך תיפקד כ-"קליפ הופעה" בלבד, שעזר בצורה כזו או אחרת בקידום השיר עצמו. הקליפ פורסם בסוף מרץ 2020.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-24 מיליון השמעות.<ref></ref>

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|10 בינואר 2020
|הזרמת מוזיקה • הורדה דיגיטלית
|אינטרסקופ
|<ref name=":1" />
|}

== קישורים חיצוניים ==

== הערות שוליים ==

קטגוריה:שירי 2020
קטגוריה:שירי סלינה גומז
קטגוריה:שירים באנגלית
קטגוריה:שירים שנכתבו על ידי ג'סטין טרנטר
קטגוריה:שירים שנכתבו על ידי מאטמן & רובין
קטגוריה:שירים שנכתבו על ידי סלינה גומז
קטגוריה:שירים שהופקו על ידי מאטמן & רובין
קטגוריה:שירים על ריקודים
קטגוריה:שירי צדקה
Vulnerable

Vulnerable (בעברית: פגיעה) הוא שיר שהוקלט על ידי הזמרת-יוצרת האמריקאית סלינה גומז, מתוך אלבום האולפן השלישי שלה, Rare.<ref name=":0"></ref> השיר יצא לאור ב-10 בינואר 2020, ביחד עם שאר שירי האלבום.<ref name=":0" /><ref name=":1"></ref>

השיר הגיע למקום ה-14 במצעד השירים מתחת להוט 100.<ref></ref>

== כתיבה וסוגה ==
השיר נכתב על ידי סלינה גומז, איימי אלו, ג'ון בליון, ג'ורדן ג'ונסון וסטפן ג'ונסון והופק על ידי המונסטרס & סטריינג'רז, ג'ון בליון.<ref></ref> השיר הוקלט באולפני אינטרסקופ שבסנטה מוניקה, קליפורניה. השיר הוא שיר בסגנון הדיסקו המשלב בתוכו גם את סגנון האלקטרופופ.<ref></ref><ref></ref><ref></ref>

מבחינת ניתוח מוזיקלי, השיר מורכב באמצעות מפתח G מינור, עם קצב של 100 פעימות לדקה.<ref></ref>

== הצלחה ==
השיר זכה להצלחה כאשר נכנס למקום השלושה-עשר במצעד בניו זילנד, אף על פי שלא יצא כסינגל.<ref></ref> במקום וידאו קליפ, הועלה לערוץ היוטיוב של סלינה גומז ב-9 בינואר 2020, תוך שהצליח לצבור למעלה מ-7 מיליון צפיות.<ref></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-25 מיליון השמעות.<ref></ref>

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|10 בינואר 2020
|הזרמת מוזיקה • הורדה דיגיטלית
|אינטרסקופ
|<ref name=":1" />
|}

== קישורים חיצוניים ==

== הערות שוליים ==

קטגוריה:שירי 2020
קטגוריה:שירי סלינה גומז
קטגוריה:שירים באנגלית
קטגוריה:שירים שנכתבו על ידי איימי אלן
קטגוריה:שירים שנכתבו על ידי סלינה גומז
אופל GTC קונספט

אופל GTC קונספט (בגרמנית: Opel GTC Concept, קרויה גם: Opel GTC) היא מכונית קונספט בתצורת קופה, בסגנון גראן טוריסמו אשר הוצגה על ידי יצרן הרכב הגרמני אופל (בגרמנית: Opel Automobile GmbH), חברת בת של קונצרן הרכב ג'נרל מוטורס, בתערוכת הרכב הבינלאומית של ז'נבה בשנת 2007.

רמזים לעיצוב דגם אופל אינסיגניה A שיצורה החל בשנת 2006 נלקחו מדגם "אופל GTC קונספט". דגם "אופל אינסיגניה A" יוצר בתצורה של 4 דלתות, ולא יוצר בתצורה קופה.

=="אופל GTC קונספט"==
* 2 דלתות.
* מספר מושבים: 4 (2+2).
* מנוע קדמי רוחבי מתוצרת ""ג'נרל מוטורס" מסוג "GM High Feature engine" .
* מנוע בנזין.
* הנעה כפולה 4x4.
* תאוצה בין 0–100 קמ"ש היא 6.0 שניות.

== תמונות ==
<gallery mode="packed" heights="120">
קובץ:Opel GTC Concept (retouched).jpg | "אופל GTC קונספט"
קובץ:Gtcconceptk.jpg | "אופל GTC קונספט"
קובץ:Opel GTC Paris Concept (14560352892).jpg | "אופל GTC קונספט"
קובץ:Opel GTC; Dnipro, Ukraine; 11.10.19.jpg | "אופל GTC קונספט"
</gallery>

<gallery mode="packed" heights="140">
קובץ:Opel Insignia 0 touring.jpg | אופל אינסיגניה A אשר צורת עיצובה החיצוני דומה לדגם הקונספט "אופל GTC קונספט" 
</gallery>

==ראו גם==
* אופל
==קישורים חיצוניים==

* 
* 

==הערות שוליים==

קטגוריה:מכוניות קונספט
קטגוריה:מכוניות קופה
קטגוריה:מכוניות גראן טוריסמו
GTC קונספט
קטגוריה:דגמי מכוניות שהושקו ב-2007
קטגוריה:כלי רכב גרמניים
והילד הזה הוא אני (אלבום)

וְהַיֶּלֶד הַזֶּה הוּא אֲנִי הוא אלבום שירי ילדים מאת אבנר קנר שיצא לאור בשנת 1979.
האלבום מבוסס על ספר שירי הילדים "והילד הזה הוא אני" של הסופר יהודה אטלס ומכיל שירי ילדים קצרים המציגים את העולם מנקודת מבטו של ילד ובשפת יום-יום (בניגוד לשפה הגבוהה שהייתה נהוגה עד אז בכתיבה לילדים).

באלבום מבוצעים שירים מן הספר שהוחלנו בידי אבנר קנר שגם שר באלבום. לצד קנר שרים באלבום דויד ברוזה, אפי בן ישראל, מזי כהן ויואל לרנר. אטלס עצמו מקריא באלבום מספר שירים. על בסיס השירים שבספר הועלו גם סדרה בטלוויזיה והצגות, ואפילו זכה לעיבוד קונצרטי של הקאמרטה הישראלית ירושלים.

האלבום יצא במקור בקלטת השמעה ותקליט ויניל (1979). הוא יצא בהוצאה מחודשת ב־CD בשנת 1996, ויצא בהפקה נוספת של NMC לסדרת ילדים בשנת 2005.

== רשימת רצועות ==

בקסטה/ויניל המקורי: שירים 1–8 בצד א', ושירים 9–15 בצד ב'

==קרדיטים==
*מילים - יהודה אטלס
*לחנים, עיבודים - אבנר קנר
*שירה, שירת רקע, ליווי - אבנר קנר, דויד ברוזה, אפי בן ישראל, מזי כהן, יואל לרנר
*הקראה/דקלום - יהודה אטלס
*פסנתר, פסנתר חשמלי, סינתיסייזר, פריטה, כלי הקשה - אבנר קנר
*גיטרות - גרי אקשטיין, שלמה ידוב (ליווי), האנסמבל של הקאמרי (קוורטט)
*גיטרה בס - מיקי שביב
*תופים - מאיר ישראל
*הקלטות - גרי אקשטיין
*הפקה - טדי הפקות, טמירה ירדני, ליאור מזרחי (NMC הפקה לסדרת ילדים), אנדראה שוץ
*עריכה דיגיטלית - יובל שבילי
*תמונות - רונית שני
*עיצוב - הילית בן (לCD 1996), צחי בן מנחם (NMC הפקה לסדרת ילדים)
*עטיפה - דני קרמן

==ראו גם==
*והילד הזה הוא אני

==הערות שוליים==

קטגוריה:אלבומי 1979
קטגוריה:אלבומים בעברית
קטגוריה:אלבומי מוזיקה לילדים
קטגוריה:אלבומי חברת CBS ישראל
משך חכמה

ספר משך חכמה הוא פירוש על התורה בדרך פשוטו של מקרא שחיבר הרב מאיר שמחה הכהן מדווינסק.

== על הספר ==
הרב מאיר שמחה כתב את הספר בגיל 17, והיה זה הספר הראשון שכתב.<ref></ref> אולם אף על פי שהספר היה כתוב, הוא לא הוציא אותו לאור בגלל עצה שנתן לו סבו, שאם יוציא בתחילה את ספרו על התורה יתפרסם שמו כדרשן בלבד, ולכן הוציא תחילה את ספרו הלמדני אור שמח.<ref name=":0"></ref>

המחבר ייחס חשיבות רבה לספרו "משך חכמה" והיה אומר: "את ה'אור שמח' הייתי יכול לחבר גם עכשיו לעת זקנותי, אבל את ה'משך חכמה' הייתי יכול לחבר רק בצעירותי".

על שמו נקרא הרחוב "משך חכמה" במודיעין עילית.

=== הוצאת הספר ===
הספר יצא לאור כשנה לאחר פטירת המחבר<ref name=":0" /> בדפוס א' לעווין בריגה בשנת תרפ"ז (1927) בידי אב בית הדין של ריגה הרב מנחם מנדל זק.

== תוכן הספר ==

הספר הוא פירוש לרוב בדרך פשוטו של מקרא, והעיקרון הוא לקרב את עניין הכתובים אל השכל הפשוט. לכן הוא מרבה לתת טעמים למה שמסופר בתורה.

הוא מזכיר בספרו, מלבד ספרי התלמוד ונושאי כליהם, גם את הגאונים, הראשונים וכן אחרונים דוגמת החתם סופר ונודע ביהודה, ואף ספרי קבלה כמו ספר הזוהר וספר יצירה.

== לקריאה נוספת ==
*יונה בן-ששון, מערכות האלוקות ומעגלות עולם נברא במשנתו העיונית של בעל "משך חכמה" : התאולוגיה והמטפיזיקה של ר’ מאיר שמחה הכהן, אשל באר-שבע ב' (1981), עמ' 355–378.
* עוזי קלכהיים, כלל ישראל והלכות ציבור במשנתו של הגאון ר’ מאיר שמחה הכהן מדווינסק על פי ספרו "משך חכמה", מנחה לאי"ש (תשנ"א), עמ' 323–336.
* הרב יהודה קופרמן, מבוא לספר משך חכמה על התורה.
*יונה בן ששון, משנתו העיונית של בעל משך חכמה, מכללת ליפשיץ, תשנ"ו.
*נפתלי רוטנברג, [https://www.academia.edu/37477351/מלך_ראשי_עם_ושבטי_ישראל_שוויון_בפני_החוק_בפירושו_של_בעל_ה_משך_חכמה_ מלך, ראשי-עם ושבטי ישראל: שוויון בפני החוק בפירושו של בעל המשך חכמה], בתוך: הוגים בפרשה, ידיעות ספרים 2005, עמ' 638–645.

== קישורים חיצוניים ==
* [https://www.etzion.org.il/he/series/philosophy-and-mussar-meshekh-chokhma שיעורים בספר משך חכמה] באתר VBM ישיבת הר עציון
* [http://www.daat.ac.il/daat/kitveyet/shana/hagaon-4.htm על רבי מאיר שמחה ותורתו] באתר דעת.

== הערות שוליים ==

קטגוריה:ספרי חידושים על התורה
יוהאן כריסטיאן קסטנר

יוהאן גאורג כריסטיאן קסטנר (בגרמנית: Johann Georg Christian Kestner; 28 באוגוסט 1741 – 24 במאי 1800) היה עורך דין גרמני אשר התפרסם כמי ששימש כמקור השראה עבור דמותו של אלברט בספרו של יוהאן וולפגנג פון גתה "ייסורי ורתר הצעיר".

==ביוגרפיה==
קסטנר נולד בהנובר ב-28 באוגוסט 1741. משפחתו הייתה אחת המשפחות החזקות בנסיכות הבוחר מהנובר, אף על פי שלא השתייכה למעמד האצולה אלא למעמד הבינוני המשכיל אשר נודע בתור "המשפחות היפות". הוא בחר לעבוד כעורך דין, ובין 1767–1773 עבד בווצלר. ב-1768 הוא התארס עם שרלוטה בוף אשר נודעה בכינוי "לוטה". אביה של לוטה היה גם הוא היה משפטן. משפחתה של לוטה רוותה נחת מאירוסיהם, אולם למרות זאת, הם התעכבו במשך כמה שנים.

ב-9 ביוני 1772 פגשה לוטה במהלך נשף ריקודים את יוהאן וולפגנג פון גתה. גם גתה היה משפטן צעיר, אולם כבר בשלב זה התבלט יותר בכישרונותיו האמנותיים מאשר בכישרונותיו המשפטיים. גתה התאהב כליל בלוטה, וגם התחבב מאוד על קסטנר עצמו. לא ברור אם הוא השלים בשקט אם העובדה שהיא מאורסת לאדם אחר (כפי שוורתר עושה ברומן), או שמא עשה ניסיונות לשכנע אותה לנטוש את קסטנר למענו. קסטנר עצמו מציין ביומנו באחת הפעמים: "גתה קיבל מנה של דברי כיבושין מפי לוטה: היא הודיעה לו, שאין הוא רשאי לקוות ממנה, אלא לידידות בלבד; הוא נעשה חיוור ומדוכדך מאוד".

גתה היה מדוכא לחלוטין, וכדי להתחמק מאומללותו עזב את וצלר ועבר לפרנקפורט. הוא כותב בספרו האוטוביוגרפי "שירה ומציאות" כי: "גמרתי אומר להתרחק מרצוני החופשי, בטרם איאלץ לעשות כן מחמת מצב שאין לשאתו". למרות זאת, הוא המשיך לשמור על קשר הדוק עם לוטה וקסטנר באמצעות מכתבים, ואף רכש עבורם את הטבעות ששימשו בטקס נישואיהם ב-4 באפריל 1773. קסטנר אף היה זה שרשם עבור גתה דו"ח מפורט על מקרה שאירע בווצלר. אחד ממכריו של גתה, קרל וילהלם ירוזלם, אשר שימש כמזכיר בשגרירות של נסיכות בראונשווייג-וולפנביטל בווצלר, שקע בדיכאון כבד והתאבד בסוף אוקטובר 1772. האירועים העיקריים שגרמו להתאבדותו היו סילוקו בפומבי מנשף של החברה הגבוהה ואהבה נואשת שחש לאשתו של אחד מידידיו. גתה הזדהה מאוד עם הסיפור, וביולי 1773 החליט לשלב את סיפורו ואת סיפורו של ירוזלם לכדי יצירה אחת. הוא כתב במשך שלושה חודשים את "ייסורי ורתר הצעיר" אשר עד מהרה הפך לרב מכר פורץ דרך. לוטה ובעלה היו מודעים להשפעתם על הרומן. קסטנר כתב לאחד מידידיו: "בחלקו הראשון של 'ורתר', ורתר הוא גתה עצמו... כמה מן הסצנות אמיתיות הן לגמרי, אך מקצתן שונו; ושוב אחרות זרות הן, על כל פנים לקורותינו. לשם החלק השני, וכדי להכין את מותו של ורתר, הוסיף על החלק השני דברים שונים מלבו, שאין בינם ובינינו שום קשר... החלק השני אינו נוגע בנו כלל. שם ורתר הוא ירוזלם".

לאחר נישואיהם, התגוררו קסטנר ולוטה בהנובר. נולדו להם שמונה בנים וארבע בנות. חלק מבניהם התפרסמו. גאורג קסטנר היה בנקאי נודע, אוגוסט קסטנר היה צייר ותאודור קסטנר היה רופא.

==קישורים חיצוניים==

* [https://buffkestner.wordpress.com/ משפחת בוף-קסטנר]
* [http://www.deutsche-museen.de/show.php?myname=index&id=2353&show_ref=yes&bundesland_id=9 בית לוטה]
* 

==הערות שוליים==

קטגוריה:גתה
קטגוריה:משפטנים גרמנים
קטגוריה:גרמנים שנולדו ב-1741
קטגוריה:גרמנים שנפטרו ב-1800
אבני מילואים

ספר אבני מילואים הוא ביאור חריף ועמוק לחלק אבן העזר בשולחן ערוך, שחובר על ידי הרב אריה לייב הלר. אף על פי שהספר חובר כביאור על השולחן ערוך, מגמתו של הספר היא עיונית-לימודית, וקישורו לשולחן ערוך רופף. ספר זה השפיע רבות על צורת הלימוד בישיבות, והוא נפוץ מאוד בחוגי הישיבות. הוא נלמד הן במסגרת לימוד עיוני ישיבתי והן במסגרת לימודי הלכה.

== שם הספר ==
שם הספר מבוסס על הפסוק: . הוא נקרא כך למרות אי הקשר לפסוק, מכיוון שהוא ביאור לחלק אבן העזר בשולחן ערוך, ומוסיף עליו "מילואים".

== הספר ==
הספר נכתב כביאור על חלק אבן העזר, והוא נחשב כספר המקביל לספרו הראשון של המחבר, "קצות החושן", על חלק חושן משפט. כקודמו, גם "אבני מילואים" הוא ספר למדני, הדן בפלפול ובעמקות בסוגיות הכרוכות בחלק אבן העזר של השולחן ערוך. כקודמו, גם ספר זה תרם תרומה עצומה לפריחת שיטת הלימוד החדשה וללמדנות באירופה (בעיקר פולין וליטא), ונתקבל בחיבה ובהערצה במרבית הישיבות הגדולות.

== הוצאתו ==
שני כרכי הספר יצאו לאור רק לאחר פטירתו של המחבר, ואת ההקדמה לספר כתב בן המחבר ובה הוא כותב שהדפסת הספר היא תשלום נדרו שנדר לאביו "היום אחל לשלם נדרי אשר נדרתי לאבי, את עול הדפסת הספרים שכתב לעת זקנותו". את הדפסת הספר מימן הנגיד אריה לייב וואללרשטיין<ref>מובא בהקדמת בן המחבר לספר</ref>. הכרך הראשון של הספר נדפס בשנת ה'תקע"ו (1816), ובסוף כרך זה הודפס קונטרס "משובב נתיבות". הכרך השני נדפס לאחר תשע שנים בזאלקווא, בשנת ה'תקפ"ו (1825), בסוף כרך זה הודפס שו"ת מאת המחבר "שו"ת אבני מילואים". מאז יצאו שני הכרכים לאור במהדורות רבות נוספות<ref></ref>.

על שמו נקרא רחוב "אבני מילואים" במצפה יריחו<ref></ref>.

== חיבורים על הספר ==
בסוף המהדורה הראשונה של ה"אבני מילואים", נדפסו הערות שכתב הרב שלמה יהודה ליב הכהן רפפורט (שי"ר), חתנו של המחבר, שהיה גם המוציא לאור של הספר וכן מאת תלמידו מהריא"ז ענזיל. בהמשך נכתב ביאור והערות של הרב יחיאל דזימיטרובסקי בשם "מלואי חותם", ספר "מילואי אבן" (4 כרכים) - של הרב חיים פינחס שיינברג, ספר "[https://www.hebrewbooks.org/21555 שארית יוסף]" של הרב יוסף ענגיל, והגהות של הרב ירוחם פישל פרלא ושל הרב יעקב ישראל קניבסקי.

== הערות שוליים ==

קטגוריה:ספרי חידושים תורניים
קטגוריה:פירושים על שולחן ערוך
ג'ימי גומז

ג'ימי גומז (באנגלית: Jimmy Gomez; נולד ב-25 בנובמבר 1974) הוא פוליטיקאי אמריקאי המכהן כחבר בית הנבחרים של ארצות הברית מטעם מחוז הקונגרס ה-34 של מדינת קליפורניה, החל מיולי 2017. כמעט כל המחוז מצוי בתחומי העיר לוס אנג'לס, והוא כולל שכונות במרכז העיר, בצפונה ובמזרחה.

== ביוגרפיה ==
גומז, שנולד וגדל בדרום קליפורניה, הוא ילד לזוג הורים שהיגרו לארצות הברית ממקסיקו בראשית שנות ה-70 של המאה ה-20. לגומז תואר ראשון במדע המדינה מאוניברסיטת קליפורניה בלוס אנג'לס ותואר שני במדיניות ציבורית מבית הספר לממשל ע"ש ג'ון פיצג'רלד קנדי שבאוניברסיטת הרווארד.

הוא היה חבר באספה המדינתית של מדינת קליפורניה — הבית התחתון של בית המחוקקים במדינה — כנציג מחוז הבחירה ה-51. הוא נבחר לראשונה בנובמבר 2012 ונבחר מחדש בבחירות 2014 עם מעל ל-83% מקולות הבוחרים. מחוז האספה ה-51 בקליפורניה כולל את צפון מזרח לוס אנג'לס וכן חלקים ממזרח העיר. כמצליף הרוב באספה המדינתית בשנים 2013–2014. גומז היה חבר בשדולת המחוקקים הלטינים בקליפורניה. בטרם נבחר לבית המחוקקים ב-2012, היה המנהל הפוליטי של אגודת האחים המאוחדים בקליפורניה, שלוחה של "הפדרציה האמריקאית לעובדי המדינה, המחוזות והעיריות".

ב-5 בדצמבר 2016 הודיע גומז על מועמדותו בבחירות המיוחדות לבית הנבחרים של ארצות הברית במחוז הקונגרס ה-34 של קליפורניה. ההודעה באה לאחר עזיבתו הצפויה של נציג המחוז המכהן, חבייר ביסרה, אשר נבחר לתובע הכללי של המדינה. גומז זכה לתמיכותיהם של ראש העיר לוס אנג'לס אריק גרסטי, של מזכירת העבודה לשעבר הילדה סוליס ושל הסנאטורית קמלה האריס. ב-4 באפריל 2017 העפיל גומז למקום הראשון בבחירות המיוחדות. אך מכיוון שלא זכה במרב קולות הבוחרים, הוא התמודד מול עמיתו הדמוקרטי רוברט לי אן, שהגיע למקום השני, בבחירות מיוחדות נוספות בראשית יוני 2017. גומז זכה ב-60% מהקולות.

תקופת כהונתו של גומז החלה ב-6 ביוני 2017, אם כי הושבע לתפקידו ב-11 ביולי אותה השנה. בבחירות 2018 נבחר לתקופת כהונה מלאה. בשלהי 2019 הצביע בעד שני סעיפי ההדחה של דונלד טראמפ. בקונגרס ה-116 של ארצות הברית, שהתכנס בינואר 2019, מכהן גומז כחבר ועדת הדרכים והאמצעים ובוועדת הפיקוח והרפורמה הממשלתית.

== קישורים חיצוניים ==

* 

* 

==הערות שוליים==

קטגוריה:אמריקאים ממוצא מקסיקני
קטגוריה:בוגרי בית הספר לממשל באוניברסיטת הרווארד
קטגוריה:בוגרי אוניברסיטת קליפורניה בלוס אנג'לס
קטגוריה:חברי בית המחוקקים המדינתי של קליפורניה
קטגוריה:חברי בית הנבחרים של ארצות הברית מקליפורניה
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:אמריקאים שנולדו ב-1974
מאבריק (חברה)

מאבריק היא חברת בידור אמריקאית, שנוסדה בשנת 1992 על ידי מדונה, פרדריק דהמן וגם ורוניקה "רוני" דשב והייתה בעבר מופעלת על ידי וורנר מיוזיק גרופ. בתוכה נכללת חברת התקליטים (מאבריק רקורדס), חברת הפקת סרטים (סרטי מאבריק), הוצאת ספרים, הוצאת מוזיקה, חברת תקליטים לטינית (מאבריק מיוזיקה) וחברת הפקת טלוויזיה.

בראשיתה, יצאו דרכיה הספר המצליח "סקס" והאלבום השנוי במחלוקת, Erotica. דהמן קנה את החברה תמורת 20 מיליון דולר, על פי דיווחים בשנת 1998. גיא עוזרי הגדיל את חלקו בחברה והפך ליו"ר ולמנכ"ל שלה. מדונה ודשב עזבו אותה בשנת 2004, לאחר תביעה בין מאבריק לוורנר מיוזיק גרופ.

== היסטוריה ==
מאבריק רקורדס הושקה באפריל 1992, כיחידה של חברת הבידור מאבריק. הדבר היה מיזם משותף בין מדונה, פרדריק דהמן, ורוניקה "רוני" דשאב וטיים וורנר,<ref name="NYT - $60 million"></ref> ושמה אוחד משמותיהם של שלושה מהמייסדים; מדונה, ורוניקה ופרדריק. החברה הייתה אחראית על הוצאת מוזיקה, טלוויזיה, קולנוע, סחורה שונה והוצאת ספרים. המיזם היה חלק מעסקת הקלטות ועסקים בסך 60 מיליון דולר בין מדונה לוורנר מדיה. במסגרת המיזם, קיבלה מדונה 20 אחוזים מתמלוגי המוזיקה; אחד מהשיעורים הגבוהים ביותר בענף, שהושווה באותה התקופה לתמלוגים של מייקל ג'קסון.

בזמן השקתה החברה הייתה דו-חופית, כלומר משרדיה היו בכמה מקומות.<ref name="SEX and Erotica"></ref>

בשנת 2019 החברה ניהלה את סיבוב הופעות, "Madame X Tour".<ref></ref>

== הצלחה ==
תעודת פלטינה לאלבום הלהיטים של מדונה מ-2001, [[GHV2, שיצא על ידי מאבריק רקורדס. |263x263 פיקסלים]]
ההצלחה של מאבריק רקורדס הייתה מסחררת כאשר יצא האלבום Jagged Little Pill של אלאניס מוריסט, על ידה. האלבום, שצעד 12 שבועות בראש מכירת האלבומים בארצות הברית, זכה להצלחה אדירה. הוא אחד משלושת האלבומים היחידים בהיסטוריה ששהו למעלה משנה שלמה במצעד עשרת האלבומים הנמכרים בארצות הברית יחד עם Thriller של מייקל ג'קסון ו-Falling into You של סלין דיון. בסך הכל האלבום היה במשך 69 שבועות ברציפות במצעד עשרת האלבומים הנמכרים, ו-118 שבועות סך הכול ב-200 האלבומים הנמכרים בארצות הברית.

ב-2003 האלבום צעד במקום ה-327 במצעד "500 האלבומים הגדולים בכל הזמנים" של מגזין הרולינג סטון. מכירות האלבום, כ-30 מיליון עותקים, הפכו אותו לאלבום העשירי הנמכר ביותר אי פעם וחולק את כמות מכירותיו עם Let's Talk About Love ו-Falling into You של סלין דיון. אלבומה של שאניה טוויין, Come On Over, הוא האלבום הנשי היחידי שמכר יותר ממנו. בנוסף לכך, הפך לאלבום הנמכר ביותר בבריטניה בשנת 1996.

בהמשך, יצאו אלבומים נוספים מצליחים על ידי חברת התקליטים, ביניהם Ray of Light של מדונה עצמה, שבסך-הכול, נמכר ברחבי העולם בלמעלה מ-20 מיליון. ב-1999, האלבום קיבל שלוש מועמדויות לפרס גראמי בקטגוריות "אלבום הפופ הטוב ביותר", "אלבום הדאנס הטוב ביותר" ואת הפרס הראשי באותה שנה.

== קישורים חיצוניים ==
* 

==הערות שוליים==

קטגוריה:מדונה
קטגוריה:וורנר רקורדס
קטגוריה:חברות אמריקאיות להפקת סרטים
קטגוריה:חברות תקליטים של וורנר
איש הבורות

איש הבורות (נודע גם בכינוי האינדיאני של הבורות, בפורטוגזית: índio do buraco; שנות ה-60 של המאה ה-20 בערך – יולי או אוגוסט 2022) היה כינוי שהיה בשימוש פקידי ממשל, ובשימוש העיתונות כדי לתאר גבר בן לשבטי הילידים בברזיל, שחי לבדו ביער האמזונאס. ההנחה היא שהוא היה השורד האחרון משבטו. לא ידוע איזו שפה הוא דבר או איך נקרא השבט שהוא השתייך אליו.

==שמו==
כינויו של איש הבורות נלקח מהבורות העמוקים שנמצאו בכל אחד ממקומות המגורים שאותם הוא נטש. ההשערה המקורית היא שבורות אלו שימשו אותו ללכוד בעלי חיים או שימשו אותו כמחבוא, אך חלק מאלה שתצפתו עליו משערים שלבורות יש משמעות רוחנית לשבטו לשעבר. הבורות צרים ועומקם יותר מ-1.8 מטרים.

במקורות נוספים הוא כונה גם:
* "היליד בבור" (indigenous man in the hole).
* "האיש בבור" (Man in the Hole).
* "האחרון בשבטו" (Last of his Tribe).
* "האיש הבודד ביותר בעולם" (Loneliest Man on Earth).
* "השורד הבודד" (lone survivor).

==ביוגרפיה==
אנשים החלו להיות מודעים לקיומו המבודד של איש הבורות ב-1996. שאר חבריו לשבט נהרגו ככל הנראה בעקבות מספר התנגשויות עם חוואים וכורתי עצים בשנות ה-80 ובשנות ה-90 של המאה ה-20. אחד המומחים הסביר ש"אין לראות בו מתבודד המסתתר בפני החברה. האיש הוא שורד של רצח עם. הוא לא בחר לחיות לבד". ב-2007 הכריז המוסד הלאומי למען האינדיאנים (FUNAI) על שטח של 80 קמ"ר סביבו כאזור מחוץ לתחום לכניסה ולפיתוח. בהמשך הורחבה הטריטוריה שלו בעוד כ-30 קמ"ר. חוקת ברזיל, שאושרה ב-1988, כבר העניקה לילידי הארץ זכויות על השטחים שבהם הם ישבו באופן מסורתי. מאז ייסוד השמורה ועד למותו, זכה האיש להשגחה של אנשי FUNAI והם ניסו למנוע הפרעה כל שהיא בשטחו. על אף זאת, הותקף איש הבורות ב-2009 על ידי חמושים, אך שרד.

אף על פי שהוא נמנע ממגע ישיר עם אחרים, איש הבורות היה מודע לכך שהוא נמצא בהשגחת אנשי FUNAI. מעת לעת הם השאירו לו מתנות כמו כלים או זרעים, וכך "יצרו אצלו רמה מסוימת של אמון". לעיתים הוא סימן לצופים בו להיזהר מהמלכודות שהוא חופר כאמצעי הגנה או כמלכודת לבעלי חיים. ב-2018 פרסמה FUNAI סרט וידאו שלו כדי להעלות את המודעות העולמית לאיומים על השבטים בברזיל שלא נוצר עמם קשר. בסרט זה, האיש, שככל הנראה היה בעת פרסום הסרט בשנות החמישים לחייו, נראה במצב בריאות טוב.

ב-24 באוגוסט 2022 נמצא איש הבורות מת במקום מגוריו. גופתו הייתה מוקפת בנוצות צבעוניות, מה שהוביל את אנשי FUNAI למסקנה שהוא ידע שקיצו מתקרב והוא הכין את עצמו למותו. לא נמצאו כל עדויות לכך שמותו של איש הבורות נגרם כתוצאה מאירוע אלים כלשהו. גופתו הועברה לנתיחה שלאחר המוות.

==ראו גם==
* אישי

==קישורים חיצוניים==
* 
* 

==הערות שוליים==

קטגוריה:ניצולים יחידים מאסונות
קטגוריה:אישים שזהותם אינה ידועה
קטגוריה:ברזילאים
קטגוריה:אינדיאנים
קטגוריה:ברזילאים שנולדו במאה ה-20
קטגוריה:ברזילאים שנפטרו ב-2022
ננשיאונגוזאורוס

ננשיאונגוזאורוס (שם מדעי: Nanshiungosaurus) הוא סוג של דינוזאור ממשפחת התריזינוזאוריים שהתקיים במשך תור הקרטיקון לפני 67 מיליון שנה בסין. המאובנים שלו התגלו בתצורות ננקסיונג שבמחוז גואנגדונג בדרום סין והוא תואר למדע בשנת 1979 בידי החוקר דונג שימינג. משמעות שמו היא: "הלטאה של ננקסיונג", האתר בו התגלה. בסוג נכללו 2 מינים: Nanshiungosaurus brevispinus ו-Nanshiungosaurus bohlini שהוגדר ב-1997 אך לא ברור האם הוא מין עצמאי או שכלול במין הראשון.

הממצאים של הדינוזאור היו חסרי גולגולת אך בעלי רוב החוליות של הזנב ועמוד השדרה. החוליות היו ישרות, עבות וקצרות ודמו מאוד לחוליות של זאורופודים, אליהם שויכו בתחילה. עם זאת מבנה הרגליים היה שונה עם התאמה לתנועה על שתי רגליים, כך שהוא סווג לקרובו של התריזינוזאורוס.

דינוזאור זה הגיע לאורך 44 עד 5 מטרים ולמשקל של 454 עד 907 ק"ג. המין N. bohlini היה גדול יותר ועל פי החוקר גרגורי ס. פאול הגיע לאורך 6 מטרים ולמשקל 1,300 ק"ג. הוא היה בעל טפרי ענק ששימשו אותו לתלישת ענפי עלים מהעצים וגם להגנה מטורפים כמו טרבוזאורוס.

דינוזאור זה נכחד לפני 67 מיליון שנה, מעט לפני הכחדת הקרטיקון שאירעה לפני 66 מיליון שנה.

==קישורים חיצוניים==

קטגוריה:תריזינוזאוריים
קטגוריה:טקסונים שתוארו בידי דונג שימינג
קטגוריה:דינוזאורים שחיו בקרטיקון עליון באסיה
חוף דופק

חוף דופק או חוף דאפק (באנגלית: Dufek Coast) הוא אזור חוף בשטח חסות רוס שבאנטארקטיקה.

האזור הוא חלק החוף הנמצא מדרום מערב לגדת מדף הקרח רוס, בין פסגת איירדרופ, שלגדתו המזרחית של קרחון בירדמור, לפסגת מוריס שבצידו המזרחי של קרחון ליב.

== היסטוריה ==
=== מקור השם ===

שמו של החוף ניתן לו בשנת 1961 על ידי ועדת השמות האנטארקטיים של ניו זילנד.

החוף נקרא על שמו של אדמירל משנה ג'ורג' ג'יי. דופק (George J. Dufek), מצי ארצות הברית ששירת תחת אדמירל משנה ריצ'רד א. בירד בשירות האנטארקטי של ארצות הברית, בין השנים 1939 -1941, וכן שירת כמפקד כוח המשימה המזרחי של מבצע קפיצה לגובה של צי ארצות הברית בעונת המחקר (הקיץ האנטארקטי) 1946-1947. דופק הוא מפקד כוח התמיכה של חיל הים האמריקני לאנטארקטיקה, בין השנים 1954– 1959, תקופה בה הוקמו תחנות המחקר האמריקאיות: תחנת מקמרדו, תחנת אמריקה הקטנה V, תחנת בירד, תחנת הקוטב הדרומי, תחנת וילקס, תחנת כף האלט ותחנת אלזוורת' . אוניות, מטוסים ואנשי צי בפיקודו של דופק סיפקו תמיכה לוגיסטית רחבה במבצעי מחקר וסקר, במשימות צילום אוויריות בכל רחבי אנטארקטיקה. ב־31 באוקטובר 1956 דופק טס במטוס דאגלס C-47 דקוטה בשם "קה סרה סרה" (שהוטס על ידי לוטננט קומנדר קונראד שין (Conrad Shinn)), עם, ממצר מקמרדו דרך קרחון בירדמור כדי לבצע את הנחתת המטוס הראשונה בקוטב הדרומי.

== ראו גם ==

אתרים נוספים באנטארקטיקה הקרויים על שמו של אדמירל משנה ג'ורג' ג'יי. דופק:
* ראש דופק
* מסיב דופק
* הר דופק

== לקריאה נוספת ==

<div class="mw-content-ltr">• [https://www.newindianexpress.com/cities/bengaluru/2011/oct/31/first-landing-of-an-airplane-in-the-south-pole-305234.html First Landing of an Airplane in the South Pole]</div>

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:4139 חוף דופק] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=124559 חוף דופק] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=3930&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR חוף דופק] באתר הגאזט האנטארקטי המשווה SCAR של ממשלת אוסטרליה
* [http://www.marineregions.org/gazetteer.php?p=details&id=12131 חוף דופק] באתר marineregions
* [https://mapcarta.com/25610506 מפת אזור חוף דופק]
* [https://www.aadnc-aandc.gc.ca/DAM/DAM-INTER-HQ/STAGING/texte-text/ai_mprm_ipyant_1332940242289_eng.pdf מפה טופוגרפית של אנטארקטיקה]
* [http://www.fao.org/fishery/area/Area88/en אזורי דיג באנטארקטיקה]

== הערות שוליים ==

*
דופק
דופק
קהילת יהודי קרשוביץ

קהילת יהודי קרשוביץ (בפולנית: Żydowskiego w Krzeszowicach) הייתה קהילה יהודית אשכנזית בעיר קרשוביץ, פולין.

ההתיישבות היהודית בקרשוביץ החלה להתקיים במאה ה-18, בשיאה מנתה הקהילה כ-481 עד להכחדתה בשואה<ref name=":0"></ref>.

רוב יהודי הקהילה היו סוחרים מקומיים, רוכלים בכפרים וירידים ובעלי מלאכה.
מבנה בית הכנסת לנשים

== היסטוריה ==
ההתיישבות היהודית בקרשוביץ החלה בתקופת דוכסות קרקוב הגדולה בין השנים 1818–1846 ונמנו בה כ-20 יהודים<ref></ref>.

בתחילת המאה ה-19, נפתחו בעיר מפעלי קרמיקה וזכוכית, כלכלתה של העיר צמחה, הקהילה גדלה באופן משמעותי ועד לאמצע המאה ה-19 מנתה כ-20 משפחות יהודיות.

בסוף המאה ה-19 נבנו ברחוב וונסקה, שני מבנים ששימשו כבית כנסת ובית מדרש לגברים ובית תפילה לנשים. שני המבנים נהרסו על ידי הנאצים בזמן מלחמת העולם השנייה.

בשנת 1897, נוסד ארגון אהבת ציון ונפתחו בעיר סניפים של הציונות הכללית, ארגון החלוץ וארגון הנוער בית"ר.

==== פוגרומים ביהודי העיר ====
* בשנת 1918, התנפלו איכרים על דוכני שוק, חנויות ובתים שייכים ליהודי העיר ובבזו אותם.
* בחודש מאי 1919, התנפלו איכרים על דוכנים יהודיים ביריד השנתי, הרסו אותם, שדדו את מרכולתם והכו בבעליהם.

== בין המלחמות ==
בתקופה שבין שתי מלחמות-העולם, גדלה הקהילה בראשותו של הרב משה חיים קליינברג ובשיאה הגיעה לכ-20 אחוזים מאוכלוסיית קרשוביץ<ref></ref>.

בחודש מאי 1926, התקיימה בעיר האספה הראשונה של עמותת "יהודה" שקידמה את התרבות היהודית.

בשנת 1927, נפתח בעיר סניף של תנועת הנוער "עקיבא" והוקמה ועדה זמנית של איגוד הנשים היהודי ויצו.

בשנת 1933, הוקמו ועדה משותפת של כל הארגונים הציונים בעיר וכמו כן נפתח סניף של תנועת הנוער המכבי הצעיר.

בשנת 1938, לקחה הקהילה היהודית חלק בארגון חגיגות יום העצמאות הפולני בעיר.

== במלחמת העולם השנייה ==
ערב מלחמת העולם השנייה התגוררו בקרשוביץ כ-481 יהודים.

בשנת 1939, לאחר כיבוש העיר על ידי הגרמנים, החלו תושבי העיר לבצע פוגרומים בתושבי העיר היהודים.

בשנת 1940, הולאמו מפעלים ומחסנים ובעלותם של חנויות של יהודים הועברה ליידי נאמנים אריים.

במהלך המלחמה הוגבלה תנועתם של יהודי העיר, הם נלקחו לעבודות כפייה בתיקון גשרים, חקלאות, שיפוצים ועבודות ניקיון בארמון משפחת פוטוצקי שהיה שייך באותה העת לממשל כללי, הגנרלגוברנמן<ref></ref>.

במאי 1940, הוקם מחנה עבודה בקרבת העיר ובו רוכזו כל יהודי הסביבה.

בסוף שנת 1940, נשלחו 18 צעירים יהודים מהעיר למחנה עבודה צבאי בדמביצה והחל מאותה השנה נאסר על יהודים לבצע עסקאות נדל"ן.

בתאריך 1 באפריל 1942, הותירו השלטונות הנאצים ל-150 לאבד את אדמת העיר והורה על שאר היהודים לעזוב את בתיהם לעבור לגטאות בערים קרקוב, טרנוב, בוכניה או סקאלה

בחודש יולי 1942, גורשו כל יהודי קרשוביץ לסקווינה.

==לאחר מלחמת העולם השנייה==
על פי רישומים שנעשו עם סיום המלחמה, כמעט כל 481 יהודי העיר נרצחו וכ-46 ניצולים חזרו להתגורר בה.

==קישורים חיצוניים==
* [https://sztetl.org.pl/pl/miejscowosci/k/1138-krzeszowice/99-historia-spolecznosci/137553-historia-spolecznosci היסטוריה של הקהילה]

==הערות שוליים==

קרשוביץ
קנצ'נה מנדיס

קנצ'נה מנדיס (באנגלית: Kanchana Mendis, נולדה ב-24 ביוני 1980 בתור කාංචනා මෙන්ඩිස්) [סינהלה]) היא שחקנית קולנוע בסרי לנקה, משחקת על במת התיאטרון ומופיעה בטלוויזיה. היא ידועה בעיקר בזכות התפקידים שעשתה בסרטים Rajaya Sewaya Pinisai, רוזה Wasanthe סדרות טלוויזיה Damini ו Sakman Maluwa.<ref></ref>

== חיים אישיים ==
אביה נפטר כשהייתה בת שנתיים.<ref name="kanchananew"></ref> היא נישאה לרואשן רנאווקה בשנת 2009.<ref></ref> לזוג שני בנים - סנוקה ראיין, נמנה רואן, ובת אחת קיישה ריילי. כיום היא גרה בלונדון עם משפחתה.<ref></ref>

== קריירה ==
היא הפכה פופולרית כשככבה בפרסומת הטלוויזיה Ninja Mosquito Coil יחד עם שחקן הקולנוע והתיאטרון סנת' ווימלאסאררי. בגיל 12 היא שיחקה בסדרת הטלוויזיה סובה אנאגאתאיאק (Suba Anagathayak) בבימויו של במאי הקולנוע והתסריטאי דארמאסנה פתירג'ה.<ref name="kanchanab"></ref> היא נכנסה לזרם המרכזי של תעשיית הקולנוע כאשר שיחקה בסרט הסינהלה בשנת 2000 רג'איה סויהיה פיניסאי (Rajaya Sewaya Pinisai)בבימויו של התסריטאי והכותב אודאקאנטה וורנסוריה בדמותה של מזכירה פרטית "פרבשאווארי".<ref></ref> היא הופיעה גם בסרטי אימה ומתח טמיליים בשם Varnajalam, שם בוצעו התפקידים העיקריים על ידי השחקנית Sadha והשחקן הטמילי - Srikanth וכן בסרט- Kanagalal Kai Rasi. היא אף שיחקה במספר דרמות בימתיות כמו דהרמה סנגרמה<ref></ref> של סאמן תושארה ואנגה בממברו מאת ריצ'רד מנאוואדו.<ref name="mendis"></ref>

בשנת 2003 נבחרה מנדיס כ"נציגת המותג " לכרטיס הגרלה מיוחד לציון 40 שנה ל"מועצת ההגרלות הלאומית" בסרי לנקה.<ref></ref> באותה שנה, היא זכתה בפרס Sumathi Tele ב Artscope לשחקנית הפופולרית ביותר.<ref></ref>

== פרסים ==
היא זכתה במספר פרסים בפסטיבלי הקולנוע המקומיים ופסטיבלי הטלוויזיה. בשנת 2000, היא זכתה בפרס עבור שחקנית המשנה הטובה בסרט הבכורה Rajaya Sevaya Pinisai בטקס פרסי הנשיאות.<ref></ref> בשנת 2001 היא זכתה בפרס הוקרה על התפקיד ברוזה וואסנטה בפסטיבל סרסאוויה.

== פילמוגרפיה ==
{| class="wikitable"
! שנה
! סרט צילום
! דמות
! הערות
|-
| 2000
|Rajya Seveya Pinisai
| פרבשווארי
| זכה בפרס הנשיאות
|-
| 2001
|Rosa Wasanthe
| הנסאמלי
|<ref></ref>
|-
| 2002
|Sudu Sewaneli
|
|
|-
| 2003
|Sakman Maluwa
| פרימה
| תפקיד נשי מוביל<ref></ref>
|-
| 2003
|Pura Sakmana
|
|
|-
| 2003
| ירייה אחת
| וישקה
|
|-
| 2004
|Varnajalam
| ויג'י
|סרט טמילי
|-
| 2006
| סמארה
| אינדו
|<ref></ref>
|-
| 2007
|Nisala Gira
| אסלה
|
|-
| 2008
| סופרסטאר
|
|
|-
| 2008
| גרסה מחודשת של הת'רה דנמה סוראיו
| סומה
|
|-
| 2008
| לב FM
| מנדקיני
|
|-
| 2011
| Sinhawalokanaya
| שנאלי
|
|-
| 2011
|Samanala Uyana
|
|<ref></ref>
|-
| 2014
|Parapura
| צ'תנה
|
|-
| 2017
|Sooriya
|
|
|}

== קישורים חיצוניים ==
* [http://www.vinsaara.info/sinhala_article/show.php?id=953&cat=Art#.XYMgV-1R3IU වත් පොහොසත්කම ඉදිරියේ මිලින වී ගිය ප්‍රථම ප්‍රේමය]
* [http://archives.dailynews.lk/2008/02/11/fea21.asp יקירת 'לב FM']
* [http://www.vinsaara.info/sinhala_article/show.php?id=918&cat=Art#.XYMkXe1R3IU පවුලක් වශයෙන් දෙපැත්තක ඉන්න මම කැමැති නැහැ - කාංචනා මෙන්ඩිස්]
* [http://archives.dailynews.lk/2011/02/09/art21.asp חייה של בודהא נועדו למוזיקה]
==הערות שוליים==

קטגוריה:שחקניות
קטגוריה:סרי לנקאים
קטגוריה:דפים עם תרגומים שלא נסקרו
קטגוריה:ילידות 1980
קמפנו

קמפנו (בפולנית: Kępno. בגרמנית: Kempen. ביידיש: קעמפנא) היא עיר בפרובינציית פולין גדול במערב פולין, בירת מחוז קמפנו וגמינה קמפנו . בקמפנו התקיימה עד השואה קהילה יהודית גדולה.

==היסטוריה==
האזכור הראשון של קמפנו הוא משנת 1282 כמקום חתימתו של הסכם קמפנו בין מלך פומרניה מסטווין השני ומלך פולין, פשמישל השני משושלת פיאסט, שבו הועברו שטחי פומרניה לשליטתה של ממלכת פולין. שנה לאחר מכן הוכרזה כעיר, והייתה נחלתם של מלכי פולין, עד שהוענקה לאביר מקומי בידי המלך קז'ימייז' השלישי בשנת 1325.

במהלך המאה ה-17, החלו להגיע לקמפנו פרוטסטנטים ויהודים משלזיה הסמוכה.

ב-1793, בחלוקת פולין השנייה, סופח האזור לפרוסיה. בין השנים 1807 ל-1815 הייתה קמפנו חלק מדוכסות ורשה שהקים נפוליאון בונפרטה.

==יהודי קמפנו==

בקמפנו התקיימה קהילה יהודית שנוסדה במאה ה-17. הקהילה חוסלה בשואת יהודי פולין, וכיום נותר בקמפנו רק בית הכנסת הנטוש ושרידי מצבות מבית הקברות.

==לקריאה נוספת==
* שירים ורננות: לחנכת בית הכנסת החדשה אשר בנו עדת ישורון פה ק"ק קעמפנא, ברסלאו ה'תקע"ו.
* דניאל לוין, Rabbi Jacob Simchah Rehfisch and the Jewish community of Kempen (Posen),מונטריאול, 1962.
* ספר וירושוב - ספר קהילה, תש"ל.

==קישורים חיצוניים==

* [https://moreshet.pl/he/node/1188 קמפנו] באתר מרכז מורשת יהדות פולין.
* [https://sztetl.org.pl/en/towns/k/226-kepno/99-history/137456-history-of-community קמפנו] באתר השטעטל הווירטואלי (באנגלית).
* [http://wikigenia.org.il/index.php?title=רשימה_מקמפנו,_פולין_-_1/05/1872 רשימת תורמים מקפמנו], אתר "ויקיגניה".

קטגוריה:פולין גדול: ערים
קטגוריה:ערים גרמניות לשעבר
קטגוריה:יישובים שהוקמו במאה ה-13
שון סטקלי

שון ג'ררד ג'וזף סטקלי (באנגלית: Sean Gerard Joseph Stackley; נולד ב-7 באוגוסט 1957) הוא מהנדס וקצין צי אמריקאי לשעבר, שכיהן כסגן מזכיר הצי של ארצות הברית למחקר, פיתוח ורכש מיולי 2008 ועד אוגוסט 2017. הוא גם כיהן כמזכיר הצי בפועל מינואר ועד אוגוסט 2017. בספטמבר 2018 הוא מונה כנשיא מגזר מערכות תקשורת ורשת בחברת L3 טכנולוגיות.
==שירות בצי==
שון סטקלי נולד בבולטימור, מרילנד. הוא החל את הכשרתו באקדמיה הימית של ארצות הברית, סיים אותה בהצטיינות ב-1979 וקיבל תואר ראשון במדעים בהנדסת מכונות. הוא גם בעל תואר בהנדסה ימית ותואר שני בהנדסת מכונות מהמכון הטכנולוגי של מסצ'וסטס. ב-1994 הוא קיבל תעודה מקצועית של מהנדס ממדינת וירג'יניה.

את הקריירה שלו בצי ארצות הברית החל סטקלי כקצין לוחמת שטח (Surface Warfare Officer), ושירת בתפקידי הנדסה ומערכות נשק על סיפון המשחתת "ג'ון יאנג" (USS John Young). עם השלמת הכשרתו כקצין לוחמת שטח הוא הוסמך כקצין הנדסה (Engineering Duty Officer) ושירת בשורה של תפקידי תעשייה, צי, משרד ומטה בעיצוב, בנייה, תחזוקה ולוגיסטיקה של ספינות ובהתוויית מדיניות רכש.

בין השנים 2001–2005 שירת סטקלי כמנהל תוכנית LPD 17 (סדרת האוניות סן אנטוניו, אוניות לוחמה אמפיביות בעלות סיפון טיסה ומבדוק ניתן להצפה) והיה אחראי על כל היבטי הרכש של התוכנית.
==במחלקת הצי==
ב-28 ביולי 2008 מונה סטקלי כסגן מזכיר הצי של ארצות הברית למחקר, פיתוח ורכש. הוא החל לשמש בתפקיד זה עוד בתקופת נשיאותו של הנשיא ג'ורג' ווקר בוש, המשיך בתקופת נשיאותו של ברק אובמה וסיים כמה חודשים לאחר תחילת נשיאותו של דונלד טראמפ. עם תחילת נשיאותו של טראמפ, כאשר סיים ריי מייבוס את כהונתו כמזכיר הצי, מונה סטקלי כמזכיר הצי בפועל עד 3 באוגוסט 2017, עת מונה כמזכיר קבוע ריצ'רד ו. ספנסר.

==קישורים חיצוניים==

* [https://www.congress.gov/110/chrg/shrg46092/CHRG-110shrg46092.pdf פרוטוקול הליך אישור מינויו של סטקלי כסגן מזכיר הצי על ידי הסנאט, עמ' 225-219] 
* [https://www.history.navy.mil/research/library/research-guides/modern-biographical-files-ndl/modern-bios-s/stackley-sean-gerard-joseph.html ביוגרפיה באתר Naval History and Heritage] 

קטגוריה:מזכירי הצי של ארצות הברית
קטגוריה:קצינים וחוגרים בצי ארצות הברית
קטגוריה:בוגרי האקדמיה הימית של ארצות הברית
קטגוריה:בוגרי המכון הטכנולוגי של מסצ'וסטס
קטגוריה:אמריקאים שנולדו ב-1957
קוריאנוזאורוס

קוראנוזאורוס (שם מדעי: Koreanosaurus; מילולית: "לטאה קוריאנית") הוא סוג דינוזאור אורניתופוד בן למשפחת הפארקוזאוריים שהתקיים במזרח אסיה של הקרטיקון העליון לפני 85 עד 80 מיליון שנה מזמננו. ממצאי הדינוזאור נמצאו בשנת 2008 ב-Seonso Conglomerate שבדרום קוריאה כממצא יחידי בלע כמה עצמות שבורות, בעיקר צלעות וחוליות וחסר גולגולת והסוג הוגדר בידי מין יו וצוותה ב-2011 ונכלל בו מין יחיד - Koreanosaurus boseongensis. בהמשך התגלו עוד שלושה שלדים במצב שימור גרוע שהיו שייכות למין.

דינוזאור זה היה אוכל צמחים עם מקור קשיח בולט באורך של מטר שהיה בעל חוליות צוואר ארוכות מאוד וייתכן שהיה מתחפר באדמה על ידי כפות רגליו הגדולות בעלות הטפרים החדים. הוא דמה במראה שלו לדינוזאורים אורניתופודים כמו הזפירוזאורוס, האורודרומיאוס והפארקוזאורוס ואורניתופודים דו-רגליים נוספים שהתקיימו בין אסיה לאמריקה הצפונית של הקרטיקון העליון. אפשרות נוספת היא שהיה קרוב לג'יהולוזאורוס ולמשפחה ג'יהולוזאוריים, או לפחות קרוב אליה ביותר.

==קישורים חיצוניים==

==הערות שוליים==

קטגוריה:פארקוזאוריים
קטגוריה:דינוזאורים שחיו בקרטיקון עליון באסיה
קטגוריה:מאובני טקסונים שתוארו ב-2011
מגדלור חיפה

מגדלור חיפה (באנגלית: Haifa Lee Breakwater Light) הוא מגדלור בחיפה. הוא ממוקם בסוף הרציף על שובר הגלים הפנימי של נמל חיפה.

עד 2007 מיקום האור היה במבנה בטון מרובע בגובה 9 מטרים ששימש לבקרת השייט במעגן. גובה המוקד היה 14 מטרים וטווח הראות היה 9 קילומטרים. מאז, שובר הגלים של המפרץ פותח מחדש והאור הועבר למגדל מכ"ם משולש בגובה 25 מטרים.

==הערות שוליים==

חיפה
קטגוריה:חיפה: מבנים
אירוטפג'רה

אירוטפג'רה (שם מדעי: Europejara; מילולית: "טפיג'רה אירופאית") הוא סוג פטרוזאור ממשפחת הטפג'ריים שהתקיים בקרטיקון התחתון של אירופה. הוא התגלה בספרד ב-2012 ותחילה נחשב לבן לסוג טפיג'רה אך הופרד. סוג זה הוא הראשון שנמצא שהתקיים באירופה. הסוג הוגדר ב-2012 ונכלל בו מין אחד -, הקרוי על שם האולקאדים, עם נכחד שחי בחצי האי האיברי. ממצאי הפטרוזאור התגלו בתצורות לה הוירגוינה בקואנקה וכללו בעיקר עצמות לסת שבורות.

האירוטפג'רה היה פטרוזאור מסורבל בעל כרבולת ענקית על ראשו. הוא היה קטן יחסית אך בעל מוטת כנפיים של מעל 2 מטר. הגולגולת הגיעה לאורך 135 מ"מ והייתה בעלת לסתות מוזרות באורך 23 ס"מ שהשתפעו מטה בציר ייחודי כמו של הגרזן, בעוד הלסת העליונה פנתה מעט מעלה. הגולגולת הייתה חלולה כמו אצל מקור טוקאן או קלאו והסתיימה בכרבולת קטנה כמו של קזואר. לפטרוזאור זה לא היו שיניים והוא כנראה היה אוכל פירות אם לא דייג.

פטרוזאור זה היה מצליח במשך השינוי הסביבתי של שלהי אמצע הקרטיקון, בו עצים חשופי זרע התחלפו בעצים בעלי פרחים בעלי זרע ואיתם בפירות הראשונים, מהם ניזון האירוטפג'רה.

==קישורים חיצוניים==

==הערות שוליים==

איור של אירוטפג'רה לצד [[פליקנימימוס.]]

קטגוריה:טפג'ריים
קטגוריה:פטרוזאורים שחיו בקרטיקון תחתון באירופה
קטגוריה:מאובני טקסונים שתוארו ב-2012